Daft Punks diskografi

Den fransk elektroniske duo Daft Punks diskografi består af fire studiealbums, to livealbums, ét opsamlingsalbum, ét soundtrack, fire remixalbum, to videoalbum, 22 singler og 19 musikvideoer. Gruppens medlemmer Thomas Bangalter og Guy-Manuel de Homem-Christo mødtes i 1987 mens de gik på Lycée Carnot. De indspillede efterfølgende adskillige demo-numre sammen, og dannede Daft Punk i 1993. Deres debutsingle "The New Wave" blev udgivet det efterfølgende år på pladeselskabet Soma Quality Recordings. Daft Punk fik kommerciel succes med deres anden single "Da Funk", der toppede som nummer syv i Frankrig og førstepladsen på den amerikanske Billboard hitliste Hot Dance Club Play.

Efter at have skrevet kontrakt med Virgin Records udgav duoen deres debutalbum Homework i januar 1997. Albummet toppede som nummer tre i Frankrig og blev certificeret platin af Syndicat National de l'Édition Phonographique (SNEP). Succesen fra Homework gjorde at progressiv house blev kendt i hele verden, og det er siden blevet betragtet som en milepæl for genren. Albummets single "Around the World" kom ind i top fem i adskillige europæiske lande, og det gav ligeledes duoens første hit på den amerikanske Billboard Hot 100, hvor den toppede som nummer 61. Albummet indeholdt også singlerne "Burnin'" og "Revolution 909".

Daft Punk udgav deres andet album, Discovery, i februar 2001. Albummet toppede som nummer to i Frankrig og solgte trippel platin. Discovery opnåede også succes internationalt, hvor det nåede ind i top 10 i lande som bl.a. Australien, Canada og Storbritannien. "One More Time", der var albummets førstesingle, nåede førstepladsen på den franske hitliste og Billboard dance chart. Single nåede også ind i top 10 i Australien, Tyskland og Storbritannien. Der blev udgivet yderliger seks singler fra Discovery: "Aerodynamic", "Digital Love", "Harder, Better, Faster, Stronger", "Face to Face" og "Something About Us". Daft Punk var også med til udgivelsen af Interstella 5555: The 5tory of the 5ecret 5tar 5ystem, der var en spillefilm fra 2003 med sange fra Discovery som soundtrack. Human After All, gruppens tredje studiealbum, blev udgivet i marts 2005 og fik blandede anmeldelser. På trods af dette, så nåede albummet førstepladsen af Billboard Dance/Electronic Albums og toppede som nummer tre i Franrkig. Human After All indehodlt singlerne "Robot Rock", "Technologic", "Human After All" og "The Prime Time of Your Life".

Efter deres turné Alive 2006/2007 skrev Daft Punk musikken til filmen Tron: Legacy (2010) og udgav det tilhørende soundtrack. Albummet indeholdt singlen "Derezzed", og det blev duoens første album i top fem på Billboard 200. Det blev certificeret guld af Recording Industry Association of America (RIAA) og SNEP. Random Access Memories, Daft Punk's færste studiealbum i 8 år, blev udgivet i maj 2013 og det toppede albumhitlisterne i lande over hele verden. I Frankrig var det gruppens første udgivelse, der debuterede på førstepladsen, hvor det blev i tre uger. "Get Lucky", den første single fra Random Access Memories, opnåede også stor succes i adskillige lande. I 2016 medvirkede Daft Punk på to singler med den canadiske R&B-sanger The Weeknd med titlerne "Starboy" og "I Feel It Coming". Førstnævnte toppede hitlisterne i adskillige lande, og solgte platin i USA, mens sidstnævnte nåede førstepladsen i Frankrig og blev certificeret diamant af SNEP. Duoen annoncerede officielt deres opløsning i februar 2021; i december samme år kom soundtracket til Tron: Legacy igen på hitlisterne og toppede Dance/Electronic Albums efter der var blevet udgivet en vinyludgave af albummet i Targets butikker.

Albums

Studiealbums

Livealbums

Soundtrack

Remix albums

Opsamlingsalbums

Videoalbums

Singler

Som hovedkunstner

Som featured kunstner

Andre sange

Produktions- og remix-arbejde

Musikvideoeer

Noter

Referencer 

Diskografi
Diskografier